Floare+de+nu+ma+uita

=Floare de nu-ma-uita= Myosotis, floarea de „nu mă uita“

Myosotis face parte din familia Boraginaceae, are un aspect erbaceu, de tufă, şi are ca perioadă de înflorire primăvara. Expunerea ar trebui să fie în soare şi penumbră, iar udarea trebuie să fie abundentă. Myosotis cuprinde 50 de specii de plante anuale şi perene. Florile sunt de un albastru intens, iar frunzele sunt alungite sau lanceolate. Plantele, obţinute vara prin însămânţare, se plantează toamna într-un loc însorit şi într-un pământ proaspăt, bogat în humus. Speciile anuale se plantează vara direct în grădină sau primăvara în răsadniţe, dacă sunt tratate ca plante bianuale. Pericolele la care este supusa Myosotis sunt multiple. Dintre acestea: păduchii verzi, care se combat prin insecticide sistemice; coleopterele, care rod frunzele şi pot fi combătute cu malathion sau cu pulbere de tutun; mucegaiul cenuşiu apare în locurile foarte umede, iar planta necesită tăierea părţilor bolnave; peronospora, care se manifestă prin pete gălbui şi maronii şi se combate cu fungicide pe bază de cupru sau Zineb; oidium, împotriva căruia se folosesc produse pe baza de sulf.